CELEX: 62013TN0419
Language: fi
Date: 2013-08-14 00:00:00
Title: Asia T-419/13: Kanne 14.8.2013 — Unión de Almacenistas de Hierros de España v. komissio

19.10.2013   
            
            
               FI
            
            
               Euroopan unionin virallinen lehti
            
            
               C 304/20
            
         Kanne 14.8.2013 — Unión de Almacenistas de Hierros de España v. komissio
   (Asia T-419/13)
   2013/C 304/35
   Oikeudenkäyntikieli: espanja
   
      Asianosaiset
   
   
      Kantaja: Unión de Almacenistas de Hierros de España (Madrid, Espanja) (edustajat: asianajajat A. Creus Carreras, A. Valiente Martin ja C. Maldonado Márquez)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 18.6.2013 tekemän päätöksen
            
         
               —
            
            
               velvoittamaan komission korvaamaan oikeudenkäyntikulut
            
         
               —
            
            
               määräämään prosessinjohtotoimena komission antamaan asiakirjat, joihin tutustumisen se on evännyt, unionin tuomioistuimen tarkasteltavaksi ja kannekirjelmässä annettujen tietojen oikeellisuuden toteamiseksi.
            
         
      Oikeudelliset perusteet ja pääasialliset perustelut
   
   Unión de Almacenistas de Hierros de España (UAHE) haki helmikuussa 2013 perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (EYVL L 1, s. 1) 11 artiklan 4 kohdassa säädetyn kansallisten viranomaisten yhteistyöjärjestelyn mukaisesti oikeutta saada tutustua tiettyihin Euroopan komission hallussa oleviin asiakirjoihin. Se pyysi erityisesti saada tutustua kaikkiin asiakirjoihin ja tiedonantoihin, joita oli vaihdettu komission kilpailun pääosaston ja Comisión Nacional de la Competencian välillä sakkomenettelyssä S-106/08, Almacenes de Hierro, ja sakkomenettelyssä S-254/10, Hierros Extremadura.
   Ensimmäisen 11.4.2013 asti tehdyn määräajanpidennyksen jälkeen komissio lähetti UAHE:lle tiedonannon, jolla se
   
               a)
            
            
               myönsi oikeuden tutustua saantitodistuksiin, jotka oli toimitettu Comisión Nacional de la Competencialle molemmissa sakkomenettelyissä
            
         
               b)
            
            
               antoi kantajalle tiedoksi, ettei sillä ole kyseisistä menettelyistä mitään tietoja ja että sille esitetyt tiedot kuuluvat Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL L 145, s. 43) soveltamisalaan ja ovat luottamuksellisia.
            
         UAHE uudisti hakemuksensa, ja komissio lähetti sille ensimmäisen 15 päivän määräajanpidennyksen jälkeen 18.6.2013 kirjelmän, jossa se ilmoitti UAHE:lle, että se pidentää määräaikaa asiakirjoihin tutustumista koskeviin hakemuksiin vastaamiseksi määräämättömäksi ajaksi.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste: asetuksen N:o 1049/2001 4 artiklan oikeudellisesti virheellinen tulkinta, koska komissio ei tutkinut tässä säännöksessä säädettyjen poikkeusten soveltuvuutta kyseisessä menettelyssä tehtyihin asiakirjoihin tutustumista koskeviin hakemuksiin konkreettisella yksittäistapausta koskevalla tarkastelulla.
            
         
               2)
            
            
               Toinen kanneperuste: Asetuksen N:o 1049/2001 4 artiklan 2 kohdan ensimmäisen luetelmakohdan rikkominen, koska pyydetyt tiedot eivät sisällä mitään sellaista, mikä voisi vahingoittaa kolmansien taloudellisia etuja. Joka tapauksessa kyseiset tiedot voisivat kuitenkin vahingoittaa kantajan itsensä etuja.
            
         
               3)
            
            
               Kolmas kanneperuste: Asetuksen N:o 1049/2001 4 artiklan 2 kohdan kolmannen luetelmakohdan rikkominen, koska tässä säännöksessä säädetty käsite ”tutkintatoimet” voi tarkoittaa vain yhteisön eikä kansallisten elinten tai laitosten tutkintaa. Lisäksi tarkastetut toimenpiteet ovat molemmissa asioissa vanhentuneet.
            
         
               4)
            
            
               Neljäs kanneperuste: Asetuksen N:o 1049/2001 4 artiklan 3 kohdan toisen alakohdan rikkominen, koska komissio ei tee pyydettyjen asiakirjojen osalta mitään päätöstä, vaan on tässä suhteessa passiivinen ja pelkästään ottaa vastaan asiakirjoja tai kirjallisia selvityksiä. Lisäksi kyseistä poikkeussäännöstä sovelletaan joka tapauksessa vain sisäisiin asiakirjoihin.